OpenLLM-France/wikimedia huggingface dataset:
# Notació E-Z

La notació E–Z, o convenció E–Z, és el mètode preferit de la IUPAC per a descriure l'estereoquímica absoluta dels dobles enllaços en química orgànica. La notació d'isòmers cis-trans descriu només l'estereoquímica relativa; la notació E–Z n'és una extensió que es pot utilitzar per a descriure enllaços dobles que tenen dos, tres o quatre substituents. La notació E i Z només s'utilitza quan un compost té dos o més substituents diferents.
Seguint les regles de prioritat de Cahn-Ingold-Prelog (regles CIP), a cada substituent d'un doble enllaç se li assigna una prioritat, després es comparen les posicions del major dels dos substituents de cada carboni. Si els dos grups de major prioritat es troben a costats oposats del doble enllaç (trans entre si), a l'enllaç s'assigna la configuració E (de entgegen, la paraula alemanya per "oposat"). Si els dos grups de prioritat més alta es troben al mateix costat del doble enllaç (cis entre si), a l'enllaç s'assigna la configuració Z (de zusammen, la paraula alemanya per "junts").
| (E)-2-Butè | (Z)-2-Butè |
Les lletres E i Z s'imprimeixen convencionalment en cursiva, entre parèntesis, i se separen de la resta del nom amb un guionet. Sempre s'imprimeixen en majúscules completes (no en minúscules ni en majúscules petites), però no constitueixen la primera lletra del nom per a les regles de majúscules en anglès (com a l'exemple anterior).
Un altre exemple: les regles CIP assignen una prioritat més alta al brom que al clor, i una prioritat més alta al clor que a l'hidrogen, d'aquí la següent nomenclatura (possiblement contraintuïtiva).
| (E)-1-Bromo-1,2-dicloroetè | (Z)-1-Bromo-1,2-dicloroetè |
Per a molècules orgàniques amb múltiples enllaços dobles, de vegades és necessari indicar la ubicació del doble enllaç per cada símbol E o Z. Per exemple, el nom químic de l'alitretinoïna és (2E,4E,6Z,8E)-3,7-dimetil-9-(2,6,6-trimetil-1-ciclohexenil)nona-2,4,6,8-àcid tetraenoic, que indica que els dobles enllaços que comencen a les posicions 2, 4 i 8 són E mentre que el que comença a la posició 6 és Z.

## Estereoquímica indeterminada d'un doble enllaç

Es pot emprar el prefix "E/Z-" per a indicar incertesa en els isòmers E o Z en un doble enllaç. Per a les representacions gràfiques, els enllaços simples ondulats són la manera estàndard de representar estereoquímica desconeguda o no especificada o una barreja d'isòmers (com passa amb els estereocentres tetraèdrics). De vegades s'ha utilitzat un doble enllaç creuat però ja no es considera un estil acceptat per l'ús general de la IUPAC, encara que eventualment ho pot requerir el programari informàtic.

## Referències

* ↑ Brecher, Jonathan «Graphical representation of stereochemical configuration (IUPAC Recommendations 2006)». Pure and Applied Chemistry, vol. 78, 10, 2006, pàg. 1897–1970. DOI: 10.1351/pac200678101897.
# James Harper-Orr

James Harper-Orr (Glasgow, 18 d'octubre de 1878 – Old Polmont, Falkirk, 19 de març de 1956) va ser un jugador d'hoquei sobre herba i criquet escocès que va competir a principis del segle xx.
El 1908 va prendre part en els Jocs Olímpics de Londres, on va guanyar la medalla de bronze en la competició d'hoquei sobre herbal, com a membre de l'equip escocès.
Amb la selecció escocesa de criquet jugà tres partits internacionals entre 1912 i 1913.

## Referències

* 1 2 «James Harper-Orr Olympic Results». sports-reference.com. Arxivat de l'original el 13 de desembre 2012. [Consulta: 15 novembre 2015].
# Serrat de la Móra

El Serrat de la Móra és un serrat del municipi de Gavet de la Conca, dins del territori de l'antic terme de Sant Serni. És la continuació cap a l'oest del Serrat de l'Audilo.
# Harry Voigt

Harry Voigt (Berlín, 15 de juny de 1913 - Barver, 29 d'octubre de 1986) fou un atleta alemany, especialista en curses de velocitat, que va competir durant la dècada de 1930.
El 1934, al Campionat d'Europa d'atletisme de Torí, guanyà la medalla d'or en els relleus 4x400 metres. Dos anys més tard, als Jocs Olímpics de Berlín, guanyà la medalla de bronze en la cursa dels 4x400 metres relleus del programa d'atletisme. Feia equip amb Helmut Hamann, Friedrich von Stülpnagel i Rudolf Harbig.

## Millors marques

* 400 metres. 48.0" (1933)

## Referències

* 1 2 «Harry Voigt Olympic Results». sports-reference.com. Arxivat de l'original el 2020-04-17. [Consulta: 19 març].
* ↑ Fitxa a trackfield.brinkster.net
# Mini Estadi

El Mini Estadi fou el segon camp de futbol del Futbol Club Barcelona, inaugurat el 23 de setembre de 1982. En aquest estadi van disputar partits: el Barça B, el Futbol Club Barcelona (femení) i el Futbol Club Barcelona Juvenil "A" quan disputava la competició europea de la Lliga Juvenil de la UEFA o algun partit de competició destacat. Antigament ho jugava tot el Juvenil A i el desaparegut Barcelona C. Tenia una capacitat per a 15.276 espectadors, tots asseguts. Estava situat en l'Avinguda Aristides Maillol, del barri de les Corts de Barcelona —en un complex de terrenys on també es troben l'estadi principal del club (el Camp Nou), així com el Palau Blaugrana, el Palau de Gel, el Museu del Futbol Club Barcelona, la botiga oficial i les oficines del club.
El 2019 s'inaugurà l'estadi Johan Cruyff a Sant Joan Despí, construït amb la finalitat de substituir les funcions del Mini Estadi, que l'octubre del mateix any va començar a ser enderrocat per permetre la construcció del nou Palau Blaugrana.

## Curiositats

* Partit entre el Barça Athletic contra el primer equip del Reial Madrid en la Copa del Rei de futbol, resultat final 0-0. (1983-1984).
* La selecció andorrana va disputar partits com a local al Mini Estadi.
* Els Barcelona Dragons van jugar els partits de l'any 2002.
* Les finals de la Lliga de Campions de París 2006 i Roma 2009 es van poder veure al Mini Estadi en pantalla gegant.

## Referències

* ↑ esport3. «Compte enrere per a l'enderroc del Miniestadi», 04-09-2019. [Consulta: 10 setembre 2019].
* ↑ Nadal, Albert. «Adeu a 37 anys del Miniestadi». Ara, 12-10-2019. [Consulta: 10 novembre 2019].

## Enllaços externs

* Informació al web oficial del F.C.Barcelona
* Mini Estadi al Google Maps

## Galeria

* Imatge exterior del Mini estadi
* Mini Estadi en procés de demolició, el 10 de novembre de 2019
# Tennis als Jocs Olímpics d'estiu de 1912 - Dobles mixtos

La competició de dobles mixtos va ser una de les vuit proves del programa de tennis als Jocs Olímpics d'Estocolm de 1912. La competició es va disputar entre l'1 i el 5 de juliol, i va comptar amb la participació de 6 parelles de quatre nacions.

## Classificació

| Posició | Nom | País |
| | Dorothea Koring Heinrich Schomburgk | Imperi Alemany |
| | Sigrid Fick Gunnar Setterwall | Suècia |
| | Marguerite Broquedis Albert Canet | França |
| 4 | Annie Holmström Thorsten Grönfors | Suècia |
| 5 | Edith Arnheim Carl-Olof Nylén | Suècia |
| 5 | Margarethe Bjurstedt Conrad Langaard | Noruega |

## Quadre

| Vuitens de final | Vuitens de final | Vuitens de final | Vuitens de final | Quarts de final | Quarts de final | Quarts de final | Semifinals | Semifinals | Semifinals | Final | Final | Final |
| M. Broquedis Albert Canet | 6 | 6 | |
| Edith Arnheim Carl-Olof Nylén | 2 | 4 | | M. Broquedis Albert Canet | | |
| ningú | | | | ningú | | |
| ningú | | | | | | | M. Broquedis Albert Canet | 2 | 3 |
| Dorothea Koring H. Schomburgk | | | | | | | Dorothea Koring H. Schomburgk | 6 | 6 |
| ningú | | | | Dorothea Koring H. Schomburgk | | | | | |
| ningú | | | | ningú | | | | | |
| ningú | | | | | | | | | | Dorothea Koring H. Schomburgk | 6 | 6 |
| Sigrid Fick Gunnar Setterwall | | | | | | | | | | Sigrid Fick Gunnar Setterwall | 4 | 0 |
| ningú | | | | Sigrid Fick Gunnar Setterwall | 8 | 10 | | | |
| Annie Holmström Thorsten Grönfors | 6 | 4 | 7 | Annie Holmström Thorsten Grönfors | 6 | 8 | | | |
| Margarethe Bjurstedt Conrad Langaard | 4 | 6 | 5 | | | | Sigrid Fick Gunnar Setterwall | | |
| ningú | | | | | | | ningú | | |
| ningú | | | | ningú | | | | | |
| ningú | | | | ningú | | |
| ningú | | | | | | |

## Bibliografia

* Bergvall, Erik (ed.) (1913). a Adams-Ray, Edward (trans.).: The Official Report of the Olympic Games of Stockholm 1912. Stockholm: Wahlström & Widstrand

## Enllaços externs

* Quadre dobles mixtos Arxivat 2015-01-23 a Wayback Machine. a ITF (anglès)
# Jemma Rose

Jemma Rose (Plymouth, 19 de gener de 1992) és una defensa de futbol internacional amb Anglaterra des del 2015. Va ser nomenada millor jugadora jove d'Anglaterra del 2011.

## Trajectòria

| Temporades | Lliga | Club | P | G | Actualitzat |
| 07/08 | D4 | Plymouth Argyle |
| 08/09 | D1 | Bristol Academy | 02 | 00 |
| 09/10 | D1 | Birmingham City | 18 | 00 |
| 2011 - 2014 | D1 | Bristol Academy | 53 | 03 |
| 2015 - act. | D1 | Arsenal FC | 24 | 00 | 29/11/2016 |
| 2008 - 2009 | Selecció sub-17 | Selecció sub-17 | 03 | 00 |
| 2010 - 2011 | Selecció sub-19 | Selecció sub-19 | 07 | 00 |
| 2015 - act. | Selecció absoluta | Selecció absoluta | 01 | 00 | 29/11/2015 |

## Palmarès

* Competició
* Títols — Seleccions nacionals |||||||||
* Títols — Clubs |||||||||
* 1 Copa
* 1 Copa de la Lliga
* Reconeixements — Premis |||||||||
* Millor jugadora jove
* Reconeixements — Seleccions de jugadores |||||||||
* Onze ideal de la Lliga

## Referències

* ↑ The FA
# William Slade

William Slade (Weedon, Buckinghamshire, 11 de maig de 1873 – 30 de setembre de 1941) va ser un esportista anglès que va competir a principis del segle xx.
El 1908 va prendre part en els Jocs Olímpics de Londres, on guanyà la medalla de bronze en la prova del joc d'estirar la corda formant part de l'equip Metropolitan Police "K" Division.

## Referències

* ↑ «William Slade Olympic Results». sports-reference.com. Arxivat de l'original el 17 de novembre 2012. [Consulta: 8 novembre 2015].
# Pedro Benito

Pedro Alberto Benito Ponomar, més conegut com a Pedro Benito (Cadis, 27 de març del 2000), és un jugador de futbol andalús que ocupa la posició de davanter, actualment al Murcia.

## Trajectòria

Pedro Benito des que era molt petit es va sentir sempre lligat amb el futbol ja que el seu pare, Alberto Benito, era jugador professional del Cadis Club de Futbol. Els inicis de Pedro Benito van ser a l'equip de futbol sala Valdelagrana i després es va passar al futbol 11 on el seu primer equip va ser el Club del Puerto de Santa Maria. Un any després va entrar a la UD Almeria on va jugar durant 3 temporades.
En acabar les 3 temporades es va unir a l'equip anglès de Swansea formant part de la Premier League on va jugar 1 temporada, tornant posteriorment a Espanya. L'Almeria va tornar a confiar en el jugador on va firmar per una temporada. A l'acabar va decidir anar a jugar a l'Anorthosis, equip que jugava a primera divisió de Xipre on va ser el màxim golejador. Un any després es va unir al Canillas de Madrid, equip on no es va sentir a gust i va prendre la decisió de marxar als Estats Units on va jugar a l'equip universitari Oklahoma Wesleyan University FC.
El curs següent el va fixar l'equip estatunidenc GW Bulldogs on jugava a primera divisió de la NCAA la màxima categoria dins de les lligues estatunidenques. Dos anys després d'arribar als Estats Units va tornar a Espanya per firmar per un altre equip universitari, aquest cop a la regió de Múrcia, formant part del UCAM Murcia CF equip on jugava a 2 divisió B d'Espanya, on va acabar la lliga amb 13 gols convertint-se amb el màxim golejador de la lliga.
El 27 de maig de 2021 el Cadis CF va anunciar la incorporació de Pedro Benito a l'equip del submarí groc.
A finals de setembre de 2021 el tècnic del primer equip cadista, Álvaro Cervera, va confiar en el jove jugador per entrenar amb el primer equip i al mateix cap de setmana va entrar a la convocatòria oficial de lliga amb l'equip dels seus somnis.
El 19 de juny de 2023 es va fer oficial el fitxatge amb l'equip manxec de Segona Divisió Espanyola, Albacete Balompié.

## Referències

* ↑ Jiménez, Francisco José «Pedro Benito regresa a la élite del fútbol: ficha por el Albacete» (en castellà). El Desmarque Portal Deportivo, 19-06-2023 [Consulta: 22 juny 2023].

## Enllaços externs

* Pedro Benito - Transfermarkt (castellà)
* Pedro Benito a BDFutbol
* Pedro Benito a La Preferente (castellà)
* Pedro Benito, Fitxa a Soccerway
# Benjamin Jones

Benjamin "Ben" Jones (Wigan, 2 de gener de 1882 - Johannesburg, Sud-àfrica, 20 d'agost de 1963) va ser un ciclista en pista anglès que va prendre part en els Jocs Olímpics de Londres de 1908.
En aquells Jocs va guanyar tres medalles, dues d'or en les proves de 5000 metres i persecució per equips, junt amb Clarence Kingsbury, Leonard Meredith i Ernest Payne; i una de plata en els 20 km.
També va prendre part en la prova de 660 iardes, quedant eliminat en semifinals. En la prova d'esprint prengué part en la final, però tots els ciclistes foren desqualificats per superar el temps màxim.

## Referències

* ↑ Fitxa de Benjamin Jones a museociclismo.it
* ↑ «Benjamin Jones Olympic Results». sports-reference.com. Arxivat de l'original el 2015-10-02. [Consulta: 2 maig 2013].

## Enllaços externs

* Fitxa de Benjamin Jones a sitiodeciclismo.net
# Montfullà III

Montfullà III, també conegut com a Can Pistraus, és un jaciment arqueològic situat al municipi de Bescanó.
Tot i que fou descobert per X. Cintes i D. Ortega l'any 1989, aquest jaciment fou documentat i prospectat del 20 de juny al 4 de juliol de 2005, a càrrec de Daniel Giner Iranzo. El motiu n'era l'estudi de l'impacte ambiental sobre el patrimoni històric-cultural degut al projecte "Línia de Red Eléctrica Española Riudarenes-Bescanó". Situat en els vessants de la muntanya, en sediment terrigen. El lloc ha sigut interpretat com a espai d'habitació sense estructures i data del paleolític inferior mitjà.
Apareix en superfície material lític no concrecionat. Es disposa de 10 peces repartides en les següents categories: set fragments, tots ells en quars (cinc dels quals són retocats), un nucli lític polièdric en possible sorrenca recristal·litzada, dos còdols tallats, un chopper en quarsita i una bifacial. Hi ha 6 peces de difícil classificació que no es conten com a peces segures.
Es tracta d'un conjunt de difícil classificació, ja que les morfologies de talla s'observen amb molt poca claredat. La causa en pot ser tant la deficient conservació com l'origen natural de les fractures. Cal recollir més materials abans de formular un judici definitiu sobre el jaciment.

## Referències

* ↑ «Cercador Inventari del Patrimoni Arqueològic. Fitxa». [Consulta: 19 desembre 2018].
* ↑ Cantón i Playà, Pere. Les Comarques gironines : del paleolític als visigots : catàleg de jaciments. Girona: Diputació de Girona, 2001. ISBN 8460726452.

## Vegeu també

* Prehistòria a Catalunya
# Rudolf Charousek

Rudolf Charousek (Praga, 19 de setembre de 1873 - Nagytétény, prop de Budapest, 18 d'abril de 1900) va ser un jugador d'escacs hongarès, nascut en el si d'una família jueva d'origen txec.
Rudolf Charousek va morir amb només 26 anys, víctima de la tuberculosi. En la seva curta carrera va guanyar el torneig de Budapest de 1896, empatat amb Mikhaïl Txigorin, a qui va vèncer en el desempat, i per davant de Harry Pillsbury, Dawid Janowsky, Carl Schlechter i Siegbert Tarrasch, el torneig de Berlín de 1897, per davant de Janowsky, Schlechter i Txigorin, i va quedar segon en el torneig de Colònia de 1898 darrere de Burn, i per davant de Wilhelm Steinitz, Schlechter i Janowsky, i empatat amb Txigorin i Cohn.
Va evolucionar des d'un estil romàntic fins al joc posicional de l'Escola moderna d'escacs. La seva primerenca mort va evitar que es convertís en un dels millors escaquistes de la història.

## Referències

* ↑ Jewish chess players (anglès)

## Enllaços externs

* Sèries de vídeos sobre Charousek (anglès)
# Cloris (filla d'Amfíon)

Melibea (en grec antic Μελίβοια, Melíboia), va ser, segons la mitologia grega, una filla d'Amfíon, rei de Tebes, i de Níobe, una filla de Tàntal.
Ella i el seu germà Amiclas es van escapar de la matança dels Niòbides, que Àrtemis i Apol·lo van fer dels fills d'Amfíon a precs de Leto, i es van refugiar a Argos. Els dos germans van erigir un temple en honor de Leto. Melibea, que havia sentit un horror molt profund durant la matança dels seus germans, es va tornar pàl·lida i va adoptar el sobrenom de Cloris (en grec antic Χλωρίς, la Verda), que va conservar tota la seva vida.
Es casà amb Neleu i va ser mare de dotze fills, incloent-hi Nèstor.

## Referències

* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 352. ISBN 9788496061972.
* ↑ Parramon i Blasco, Jordi. Diccionari de la mitologia grega i romana. Barcelona: Edicions 62, 1997, p. 53. ISBN 8429741461.
# Wesley Coe

Wesley William Coe, Jr. (Boston, Massachusetts, 8 de maig de 1879 – Bozeman, Montana, 24 de desembre de 1926), a vegades anomenat William Wesley Coe, Jr., va ser un atleta estatunidenc, especialista en el llançament de pes, tot i que també practicà el llançament de martell i de disc i el joc d'estirar la corda, que va competir a principis del segle xx.
Nascut a Boston, Estats Units, de jove es traslladà a Anglaterra per estudiar a la Universitat d'Oxford. Allà es proclamà campió de llançament de pes d'Anglaterra el 1901 i 1902. El 1902 tornà als Estats Units i el 1904 va prendre part en els Jocs Olímpics de Saint Louis, on guanyà la medalla de plata en la prova del llançament de pes.
Entre 1905 i 1907 Coe va establir diversos rècords del món en llançament de pes. Com a membre de l'equip d'atletisme del Michigan Wolverines guanyà el campionat intercol·legial de llançament de pes de 1906, alhora que quedava segon en el de disc.
El 1908, als Jocs de Londres, finalitzà en quarta posició de la prova del llançament de pes.
El 1920, amb 41 anys, es proclamà campió britànic de pes de 56 lliures.

## Referències

* 1 2 3 «Wesley Coe Olympic Results». sports-reference.com. Arxivat de l'original el 17 d’abril 2020. [Consulta: 20 novembre 2015].
# Marjatta Kajosmaa

Marjatta Kajosmaa (Vehkalahti, 3 de febrer de 1938) és una esquiadora de fons finlandesa, ja retirada, que va competir durant la dècada del 1970.
Va participar en els Jocs Olímpics d'Hivern de 1968 realitzats a Grenoble (França), on va finalitzar en cinquena posició en les proves de 5 i 10 quilòmetres, així com quarta en la prova de relleus 3x5 quilòmetres amb l'equip finlandès. En els Jocs Olímpics d'Hivern de 1972 realitzats a Sapporo (Japó) aconseguí guanyar tres medalles en les tres proves disputades: la medalla de plata en les proves de 5 km i de relleus 3x5 km, així com la medalla de bronze en la prova de 10 quilòmetres. En els Jocs Olímpics d'Hivern de 1976 realitzats a Innsbruck (Àustria) finalitzà novena en la prova de 5 km, onzena en la prova de 10 km i en segona posició amb l'equip finlandès en la prova de relleus 4x5 quilòmetres.
En el Campionat del Món d'esquí nòrdic aconseguí guanyar dues medalles l'any 1970 a Vysoké Tatry (Txecoslovàquia), la medalla de plata en la prova de 10 km i la medalla de bronze en la prova de relleus 3x5 quilòmetres.
El 1971 va rebre la medalla Holmenkollen, sent la primera dona finlandesa en rebre-la.

## Referències

* ↑ «Olympedia – Marjatta Kajosmaa». [Consulta: 12 novembre 2023].
* ↑ «KAJOSMAA Marjatta». International Ski Federation. [Consulta: 18 desembre 2019].
* ↑ Holmenkollen winners since 1892 – clicar Vinnere per descarregar un arxiu PDF (noruec)

## Enllaços externs

* (anglès) www.fis-ski.com - Marjatta Kajosmaa Arxivat 2011-05-25 a Wayback Machine.
# Gerald Logan

Gerald Logan (Wimbledon, Londres, 29 de desembre de 1879 – Folkestone, Kent, 29 d'abril de 1951) va ser un jugador d'hoquei sobre herba anglès que va competir a principis del segle xx.
El 1908 va prendre part en els Jocs Olímpics de Londres, on va guanyar la medalla d'or en la competició d'hoquei sobre herbal, com a membre de l'equip anglès. En aquest campionat marcà 5 gols i en total fou 9 cops internacionals amb Anglaterra.

## Referències

* ↑ «Gerald Logan Olympic Results». sports-reference.com. Arxivat de l'original el 15 de setembre 2011. [Consulta: 14 novembre 2015].
# Asmithwoodwardia

Asmithwoodwardia és un gènere extint de mamífers litopterns de la família dels protoliptèrnids que visqueren a Sud-amèrica durant l'Eocè, fa entre 41,3 i 55,8 milions d'anys. Se n'han trobat restes fòssils a la província argentina de Chubut i l'estat brasiler de Rio de Janeiro. Les seves dents de tipus braquidont i bunodont feren que en un primer moment fos classificat entre els condilartres. Eren animals corredors o saltadors. Fou anomenat en honor del paleontòleg britànic Arthur Smith Woodward.

## Referències

* 1 2 Entrada «Asmithwoodwardia» de la Paleobiology Database (en anglès). [Consulta: 3 agost 2024].
* ↑ Rose, 2006, p. 234.
* ↑ Palmer, 1904, p. 124.

## Bibliografia

* Palmer, T. S. Index Generum Mammalium: A List of the Genera and Families of Mammals (en anglès). Departament d'Agricultura dels Estats Units, 1904.
* Rose, K. The Beginning of the Age of Mammals (en anglès). Johns Hopkins University Press, 2006. ISBN 0801884721.
# Heikki Hirvonen

Heikki Hirvonen (Rääkkylä, 8 de febrer de 1895 - Riihimäki, 19 d'agost de 1973) fou un esquiador finlandès que va competir durant la dècada del 1920.
El 1924 va prendre part en els Jocs Olímpics de Chamonix. Va guanyar la medalla de plata en la prova de patrulla militar per equips, formant equip amb August Eskelinen, Ville Mattila i Väinö Bremer.

## Referències

* ↑ «Heikki Hirvonen Olympic Results». sports-reference.com. Arxivat de l'original el 19 de maig 2011. [Consulta: 5 desembre 2017].
# Viviane Orro

Viviane Almeida Nogueira Orro (Aquidauana, 16 de setembre de 1976) és una política i metgessa brasilera.
Com a presidenta del Partit Socialdemòcrata d'Aquidauana, el 2020, Viviane es va presentar a l'alcaldia de la localitat de sulmatogrossense, però va perdre a les urnes amb 5.036 vots vàlids. El 2022 es va oficialitzar que formaria part de la candidatura de Marquinhos Trad al govern estatal aspirant al càrrec de vicegovernadora.
Està casada amb el polític i diputat estatal Felipe Orro.

## Referències

* ↑ «Marquinhos Trad escolhe médica Viviane Orro como vice em chapa para o governo» (en portuguès). Doth news. [Consulta: 31 juliol 2022].
* ↑ «Dra Viviane Orro PSD 55 - Candidata a prefeita. Aquidauana - MS» (en portuguès brasiler). Eleições 2020. O Estado de S. Paulo. [Consulta: 31 juliol 2022].
* ↑ «Viviane Orro confirma vice de Marquinhos e vê denúncias de assédio como armação» (en portuguès brasiler). Campo Grande News. [Consulta: 31 juliol 2022].
* ↑ «PSD lança oficialmente Marquinhos Trad como candidato ao governo de MS» (en portuguès brasiler). G1. Grupo Globo. [Consulta: 31 juliol 2022].
* ↑ «De Aquidauana, Viviane Orro será candidata a vice-governadora de Marquinhos Trad - O Pantaneiro» (en p-br). O Pantaneiro. [Consulta: 31 juliol 2022].
# Rudolf Lindmayer

Rudolf Lindmayer (24 de febrer de 1882 – 1957) va ser un lluitador austríac que va competir a començaments del segle xx.
El 1906 va prendre part en els Jocs Intercalats d'Atenes, on disputà la prova del pes mig del programa de lluita, en què guanyà la medalla de plata. En aquest mateixos Jocs va disputar la competició d'estirar la corda, on fou quart.

## Referències

* ↑ «Rudolf Lindmayer Olympic Results». sports-reference.com. Arxivat de l'original el 15 de desembre 2012. [Consulta: 13 juny 2017].